330 GODHAVN DISTRIKT 



De indfødte var meget tilbøjelige til at indlade sig med de fremmede Hval- 

 fangere og endog sejle paa Fangst med dem. Saaledes havde i Maj 1787 hele Be- 

 folkningen Dag og Nat været om Bord i 4 engelske Skibe, og blev der saa beskæn- 

 kede, at de i flere Dage ikke duede til nogetsomhelst. 



Adskillige engelske Kaptajner holdt sig dog de gældende Bestemmelser mere 

 efterrettelig, og til dem var Forholdet godt, saa at Inspektøren endog gav Tilla- 

 delse til, at de under Fangsten til Søs maatte laane Fadeværk fra Logen »til at 

 bjerge Spækket i«. Til Gengæld oplagde de deres Slupper dér, naar de gik hjem, 

 med Tilladelse til Benyttelse. En Del af Slupperne købtes ligefrem 1 ), saa at andre 

 Etablissementer flere Gange forsynedes herfra. Ligeledes havde Logen Tilladelse 

 til at sælge Narhvaltænder til de fremmede Kaptajner, naturligvis til ret høje 

 Priser (indtil 12 Rd.) eller tuske dem bort mod Harpuner eller Hvalliner. 1806 

 omsattes saaledes 787 Tænder 2 ). 



Dette gode Forhold kom Landet til Gavn under Krigen 1807 — 14, da Logen 

 af engelske Hvalfangere tilforhandlede sig saa store Kvanta af Skibsbrød, Smør, 

 Sukker, The, Kaffe, Bly, Papir, Tobak o. 1., at det blev til en virkelig Hjælp for 

 de i Nordgrønland værende Danske. Og dette forandredes ikke ved, at Oberassi- 

 stenten, da en engelsk Orlogsbrig 1809 viste sig udenfor Logen og forlangte Lods, 

 nægtede dette og først bøjede sig, da Englænderne »brugte Overmagten«. 



I Krigsaarene hørte efterhaanden Hvalfangsten næsten op. 1809 nedlag- 

 des den paa Kumarfik og Huset flyttedes til Logen. 1813 indstilledes Hunde Ej- 

 lands Anlæg. Og Logens Mandskab reduceredes til 5 Mand og 1 Spækskærer 

 foruden Oberassistenten. 



Efter Krigen genoprettedes Logen og Anlæget fuldtud. 1821 bestod Besæt- 

 ningen af Købmand, Assistent, Formand, Spækskærer, Bødker, 2 Tømrere, 1 

 Kok og 5 Nationalmatroser. 1818—19 indhandledes 303 Tdr. Hvalspæk, 1600 

 Barder, 37 Tdr. Sæl- og 3 Tdr. Hvidfiskespæk, 1 Td. Hajlever, 1 Bjørne-, 4 Ræve- 

 og 398 Sælskind, 22 kg. Ederdun og 15 Narhvaltænder. 



Men 1826 besluttedes Logens Nedlæggelse. Den havde da længe kun 

 givet Underskud, »da Hvalfangsten er bleven til Intet«. Og da nu Kopperne havde 

 raseret Hunde Ejland (1825), var der intet Haab. Begge Steder forlodes, og Byg- 

 ningerne stilledes under Opsyn fra Egedesminde. To af Stokværkshusene ved Lo- 

 gen flyttedes, det mindste blev Præstebolig i Egedesminde. 



1830 afleveredes Kronprinsens Ejland til Godhavn og gjordes til Udsted 3 ). 

 Det endnu staaende Stokværkshus blev Udliggerbolig og Butik. 1850 boede her 

 90 Mennesker, der »skulde være temmelig fattige og muligen for talrige i Forhold 

 til Stedets Vigtighed, dog skulde de være de bedste Kajakroere i Nordgrøn- 

 land«. (Rink: Nordgrønland, II 95). Men da Befolkningen efterhaanden flyt- 



*) Prisen for en god Hvalfangerslup var sædvanligvis 10 Pund Sterling. 



2 ) Der sendtes ligefrem Tænder hertil andetsteds fra af Hensyn til denne Omtuskning. 



3 ) Bl. a. var den som Ekspeditionsmedlem og Tolk bekendte Carl Petersen Ud- 

 ligger her 1838—39. 



